2024

**2024** ta un schrikkeljaar ku a kuminsa riba un djaluna riba e kalènder gregoriano. Bièrnèsantu ta kai riba 29 di mart i Pasku Grandi riba 31 di mart i 1 di aprel.

## A sosodé
**Yanüari**
* 11 - Sint Maarten a tene elekshon pa Parlamento di Sint Maarten. Di e 8 partido polítiko partisipante shete a optené asiento. National Alliance a keda e partido mas grandi ku 4 asiento, 2 menos ku e elekshon anterior.
* 14  - Margrethe II, reina di Dinamarka, ta renunsia; su yu hòmber Frederick ta su susesor.
* 26 - Riba e anochi final di Festival di Tumba di Kòrsou Sharrel "Adjaday" Denisia ta koroná Rei di Tumba 2024 ku su komposishon *Tera kòrda mi ken mi ta*. 

**Febrüari**
* 1 - Inisio di e di 66 edishon di e torneo internashonal di beisbòl *[[Seri di Karibe]]* na Miami. Pa promé biaha e ekipo di Kòrsou, *Curaçao Suns*, a yega te semifinal.

**Mart**
* 7 - Suesia a bira e di 32 estado-miembro di OTAN.
**Aprel**

**Mei** 
* 3 - E promeé gabinete Mercelina ta huramentá na Sint Maarten.
* 30 - Eks-presidente di Merka Donald Trump ta wòrdu hañá kulpabel di 34 akusashon den su huisio di plaka silensio, e promé biaha ku kualke presidente merikano a wòrdu hañá kulpabel di un krímen. 

**Yüni**
* 6 - E estado-miembro i teritorionan asosiá di Union Oropeo a tene elekshon pa Parlamento Oropeo.  

**Yüli**
* 1 - A introdusí un mínimo sosial pa e habitantenan di Boneiru, Saba i Sint Eustatius. Na Boneiru, por ehempel, e suèldu mínimo lo subi ku kasi 30 porshento di 1236 pa 1750 dòler.
* 12 - Den un desishon históriko Korte Supremo a dikta ku mester permiti matrimonio entre personanan di e mesun sekso na Aruba i Kòrsou.
* 25 - Apertura di Caribbean Club Shield na Stadion Rignaal (Jean) Francisca na Kòrsou, organisá pa promé biaha dor di CFU. 
* 26 - Apertura di e Weganan Olímpiko na Paris, Fransia.
* 27 - Na Kòrsou a tuma lugá e promé matrimonio di mesun sexo.
* 28 - A tene elekshon presidensial na Venezuela. Presidente aktual Nicolás Maduro a deklará viktoria kontra kandidato di oposishon Edmundo González Urrutia meimei di supuesto iregularidatnan, loke a kousa ku numeroso estado suramerikano a nenga di rekonosé e resultadonan òf a suspendé relashonnan diplomátiko ku e pais.
* 28 - Kòrsou a afiliá komo e di seis miembro asosiá di Caricom. E firmamentu dor di premier Gilmar Pisas a tuma lugá durante e di 47 Reunion Regular di e Conferensia di Hefenan di Gobièrnu di Caricom na Saint George’s, kapital di Grenada.

**Ougùstùs**
* 1 - Na Aruba a introdusí for di klas 1 di enseñansa básiko un didáktika di lenga materno (ku les den lesamentu i skirbimentu di e idioma) pa papiamentu i un didáktika di idioma stranhero pa hulandes.
* 14 - Inisio di Little League World Series 2024 na Williamsport (Pennsylvania), unda despues di 13 aña e ekipo di Aruba ta representá Karibe.
* 17 - Nusantara a bira kapital nobo di Indonesia, remplasando Jakarta
* 19 - Pa di dos biaha den 2024 Sint Maarten a bai urna elektoral. Despues di e kaida inesperá di gabinete Mercelina I dia 20 di mei 2024 a disolbé e parlamento di Sint Maarten i a anunsiá elekshonnan nobo.
* 24 - A selebrá e bisentenario di Oranjestad, kapital di Aruba.
* 28 - Apertura di e Weganan Paralimpiko 2024 na Paris, Fransia.

**Sèptèmber**

**Oktober**

**Novèmber**
* 5 - Na Merka a tene elekshonnan, inkluyendo elekshon presidensial ku Donald Trump ganando un di dos término (no-konsekutivo).
* 16 - Di 73 edishon di Miss Universe na Mexico. Esaki ta e promé edishon di e sertamen di beyesa unda e partisipantenan no ta suheto na restrikshonnan di edat, altura i peso.
* 26 - Di dos gabinete Mercelina ta huramentá na Sint Maarten.

**Desèmber**
* 6 - Aruba ta tene elekshon adelanta pa Parlamento di Aruba.
* 24 - Iglesia Catolico Romano ta inisia selebrashon di su "Hubileo di 2025".

## A nase
**Yanüari**

**Febrüari**

**Mart**

**Aprel**

**Mei** 

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**

## A fayesé
**Yanüari**
* 5 - Jubi Naar (80), lokutor, periodista, eskritor, aktor i direktor di teatro arubano. 
* 7 - Eva Abraham-van der Mark (89), sosiólogo, eskritor i antianista di Kòrsou
* 16 - Bob Wit (71), presidente di Korte Konstitushonal di Sint Maarten

**Febrüari**
* 4 - Harold D. Malmberg, empresario i pionero di turismo arubano 
* 6 - Mayra Coffie (77), polítiko di Kòrsou

**Mart**

**Aprel**
* 2 - Maryse Condé (90), periodista, kritiko i eskritor franses di orígen guadeloupeño.

**Mei** 
* 5 - Michel Daou (63), atleta olímpiko di Kòrsou

**Yüni**

**Yüli**

**Ougùstùs**
* 14 - Marcolino Franco (64), polítiko di Kòrsou.

**Sèptèmber**
* 4 - Dinah Veeris (85), eksperto di yerba na Kòrsou.
* 11 - Alberto Fujimori (86), polítiko i presidente di Peru (1990-2000)

**Òktober**
* 26 - Bea Moedt (74), fotógrafo hulandes-kurasoleño

**Novèmber**
* 5 - Ruby Bute (81), artista plástiko, storyteller i poeta di Sint Maarten.
* 25 - Antoine Solagnier (60), gezaghebber di Saba (1999-2006)

**Desèmber**
* 13 - Henk Herrenberg (86), polítiko i diplomat di Sürnam.
* 15 - Jaime Córdoba (74), polítiko di Kòrsou.
* 21 - Mafalda Minguel (86), artista musikal i kantante yu di Kòrsou.
* 21 - Don Martina (89), polítiko i promé minister di Antia Hulandes.
* 23 - Desi Bouterse (79), polítiko i presidente di Sürnam (2010-2020). 
* 29 - Jimmy Carter (100), polítiko i presidente di Merka (1977-1981).